Markaðsstofur landshlutanna setja upp vinnufundinn Mannamót í Reykjavík í annað sinn fyrir samstarfsfyrirtæki sín 22. janúar 2015 kl. 11 - 17 í flugskýli flugfélagsins Ernis á Reykjavíkurflugvelli . Kynningarvettvangur ferðaþjónustunnar á landsbyggðinni Mannmót markaðsstofanna er kynningarvettvangur ferðaþjónustunnar á landsbyggðinni og tækifæri til að koma á fundum fagaðila í greininni . Fyrirkomulag Mannamóta er hefðbundið vinnu sýningarskipulag en ekki eru fundabókanir . Hvert fyrirtæki verður staðsett á sama stað og önnur fyrirtæki úr sama landshluta og geta haft með sér standa , bæklinga og annað kynningarefni . Á Mannamótum bjóða markaðsstofur landshlutanna og þátttökufyrirtæki upp á léttar veitingar og smakk úr heimabyggð . Skráning fyrir sýnendur Þátttökugjald fyrir hvert fyrirtæki er kr. 10.000 . Einungis samstarfsfyrirtæki markaðsstofanna geta tekið þátt sem sýnendur í Mannamóti 2015 . Skráningu lýkur 16. janúar 2015 . Skráning fyrir gesti Sem fyrr segir er tilgangurinn er að kynna landsbyggðarfyrirtæki fyrir ferðaþjónustuaðilum sem staðsettir eru á höfuðborgarsvæðinu . Ekkert skráningargjald er fyrir gesti af höfuðborgarsvæðinu en þeir eru beðnir um að staðfesta þátttöku fyrir 20. janúar .